Tämän ohjelman kustantavat Joyce Meyer Ministries -työn tukijat.
KATSOJIEN LEMPIJAKSO NUMERO 7
Haluan kertoa, kuinka tehdään päätös olla hieno ihminen.
Pysy kanavalla. Päivän aihe saattaa muuttaa elämäsi.
ILOA ARKEEN - JOYCE MEYER Ole kaikkea mitä voit olla 1/2
1. Kun. 18.
Opetan edelleen erinomaisuudesta.
Erinomainen ihminen lopettaa sen, minkä aloittaa.
Ei ole vaikeaa aloittaa jotakin. Uusi alku on jännittävää.
Asioiden loppuun vieminen vaatii määrätietoisuutta.
Erityisesti, kun teet asioita Jumalan hyväksi.
Vihollinen ei halua sinun olevan tottelevainen kristitty.
Vihollinen ei pidä kristityistä ja vielä vähemmän tottelevaisista.
Jos olet tottelevainen kristitty, taivaat aukeavat.
Silloin saat kokea Jumalan lupauksien toteutumisen.
Kun uuden mahdollisuuden ovi aukeaa, -
mukana tulee myös vihollisia.
Ollaksemme hienoja ihmisiä meidän tulee saattaa asiat loppuun.
Olkoon sitten kyse uskon asioista tai komeron siivouksesta.
Tai autotallista tai mistä lie...
Totta puhuen...
Pidä huolta asioistasi.
Et voi hyvin, jos asut sikolätissä. Sillä on vaikutuksensa.
Aloita jostain ja ole sinnikäs, -
kunnes saat projektin loppuun.
Kotisi tila vaikuttaa siihen, mitä päätöksiä teet.
Pienillä asioilla on iso merkitys.
Asiat pitää viedä loppuun. Ei ole vaikeaa aloittaa asioita.
Ihmiset kannustavat, ja olet innostunut.
Asiat voi viedä loppuun jumalallisella päättäväisyydellä.
Avatkaa 1. Kun. 18. luku. Elia oli rukoillut, ettei sataisi.
Raamattu kertoo, ettei satanut 3,5 vuoteen.
Sitten Elia rukoili sadetta.
Jakeessa 41 Elia sanoi Ahabille, tuolle pahalle kuninkaalle: -
"Nouse, syö ja juo, sillä sateen kohina kuuluu".
1. Kun. 18:42: "Niin Ahab nousi syömään ja juomaan. Mutta Elia -
nousi Karmelin huipulle, kumartui maahan ja painoi kasvonsa -
polviensa väliin."
Kun Elia sanoi Ahabille, että alkaa sataa, vielä ei satanut.
Ei ollut merkkiäkään sateesta.
Elia puhui, mitä tunsi sydämellään Jumalalta. Hän puhui uskossa.
Uskon voima näkyy tässä pian.
"Ja hän sanoi palvelijallensa: "Nouse ja katso merelle päin".
Tämä nousi ja katsoi, mutta sanoi: "Ei näy mitään"
Hän sanoi: "Mene takaisin". Näin seitsemän kertaa."
Elia pyytää Ahabia lähtemään ennenkuin sataa.
Ei näytä sateiselta.
Elia käy polvilleen ja alkaa rukoilla.
Hän lähettää palvelijansa matkan päähän vuorelle.
Palvelijan piti tarkistaa, näkyykö pilviä. Ei näkynyt.
Elia käski mennä uudelleen. Vieläkään ei näkynyt pilviä.
Tämä toistui seitsemän kertaa.
Vihdoin palvelija toi viestin, että taivaalla näkyi pienenpieni pilvi.
Kämmenen kokoinen.
Elia innostui kovasti.
Elia sitoi vyönsä ja Jumalan henki tuli hänen yllensä -
ja hän juoksi 20 mailia.
Elia sanoi Ahabille: "Minähän sanoin, että tulee sade."
Mitä jos Elia olisi lopettanut kolmen kerran jälkeen?
Tai neljän?
Tai viiden tai kuuden kerran jälkeen?
Piti käydä seitsemän kertaa.
Seitsemän edustaa täydellistä määrää toistoja ennen läpimurtoa.
Toisin sanoen ei pidä antaa periksi. Amen.
Yllätyt, mitä tapahtuu, jos päätät, että olet mitä Jumala toivoo.
"Teen, mitä Jumala haluaa. Olen, mitä Jumala haluaa ja saan, -
mitä Jumala haluaa."
Odota vastarintaa. Se ei ole helppo tie.
Et vain leiju ja huuda hallelujaa.
Vihollinen käy kimppuusi, se ei halua sinun edistyvän.
Jos kieltäydyt antamasta periksi, vihollinen ei voi tehdä mitään.
Sano, että aiot toistaa saman uudelleen ja uudelleen, -
kunnes saat läpimurron. Tulet yllättymään.
Matt. 18 Pietari kysyi Jeesukselta:
"Herra, kuinka monta kertaa minun on annettava anteeksi veljelleni, -
joka rikkoo minua vastaan? Ihanko seitsemän kertaa?"
Jeesus vastasi hänelle: "Minä sanon sinulle: ei seitsemän kertaa,-
vaan seitsemänkymmentä kertaa seitsemän."
Meidän on osoitettava Jumalan todellista rakkautta.
Pitääkö jollekin ihmiselle antaa anteeksi loputtomasti?
Montako kertaa Jumala antaa meille anteeksi?
Kuinkahan monta kertaa Jumala on antanut anteeksi suuren suuni?
Tällä viikolla jo monta kertaa ja tänään pari kertaa.
Hän antaa anteeksi yhä uudelleen.
Hän ei anna periksi meidän suhteemme.
Hän ei luovuta, eikä hän halua meidän luovuttavan.
Älä ole heikkotahtoinen.
"Olen jo odotellut kauan ja tämä on vaikeaa."
Siksi olet täällä tänään.
Voin karistaa tuon asenteen sinusta.
Voit rohkaistua ja sanoa, että voit tehdä kaiken tarvittavan.
Sanokaa: Vien loppuun, mitä aloitan.
Aloittakaa pienistä asioista.
Älä luule, että voit perustaa heti ison seurakunnan.
Et voi aloittaa bisnestä, jollet saa kotona asioita loppuun.
Jos haluat eroon veloista, älä anna periksi ennen kuin olet velaton.
Jos haluat elämäsi kuntoon, älä anna periksi ennen päämäärää.
Mitä enemmän toimit oikein, sitä helpommaksi se tulee.
Alussa on vaikeaa, kun ei vielä ole niin päättäväinen.
Mitä enemmän teet oikeita päätöksiä, -
sitä helpommaksi se tulee.
En ollut treenannut koskaan. En uskonut pystyväni siihen.
Ei ollut aikaa, ja joka kerta, kun yritin, loukkasin itseni.
Ne olivat tekosyitäni.
Jumala puhui sydämelleni eräänä aamuna.
Katselin itseäni. Jotkut kohdat minussa olivat valahtaneet.
Kuinka moni tunnistaa tämän?
Vanhenemme Daven kanssa, mutta tunnemme, että työ on kesken.
Haluamme tuottaa hedelmää Jumalan antaman ajan.
Raamattu sanoo, että voit tuottaa enemmän hedelmää vanhemmalla iällä.
Odotamme sitä.
Mitä kauemmin olet esillä, sitä enemmän saat luottamusta.
Olemme opettaneet Sanaa 32 vuotta. Olemme olleet käytettävissä.
Aina vaan ihmisten käytettävissä.
Meillä on hyvä maine, vaikka sitä on yritetty tahrata.
Te tunnette sydämemme. Tiedätte, että yritämme auttaa ihmisiä.
Minun täytyy huolehtia itsestäni, jotta jaksan toimia Jumalalle.
Hänen on voitava toimia kauttani.
Terveyttä tulee vaalia.
Ihmiset eivät ajattele niin. He vain rukoilevat, kun sairastuvat.
Jumala sanoo: -
Älä enää syntiä tee, ettei sinulle jotakin pahempaa tapahtuisi.
Itsensä laiminlyöminen on syntiä.
Jumala kehotti olemaan hyvässä kunnossa loppumatkan ajan.
Perheeni nauroi, kun kerroin aloittavani kuntosaliharjoittelun.
He nauroivat oikein kunnolla.
"Jaksatko kauemmin kuin viikon?"
Ensimmäisellä kerralla Dave tuli mukaani vain nauraakseen minulle.
Niin hän teki.
Alku oli tosi rankkaa.
Paikat olivat niin kipeät, että oli vaikeaa jopa käydä vessassa.
Tuoliin istuminen teki kipeää.
Kun käyttää lihaksia, joita ei paljoa ole käytetty...
Koin kipua paikoissa, joiden en tiennyt olevan olemassakaan.
Olin päättänyt kuntoilla. Uskomatonta, mitä silloin tapahtuu.
Perheeni epäilyt antoivat puhtia näyttää, mihin pystyn.
Puolitoista vuotta olen käynyt säännöllisesti.
Harjoitukset jäävät väliin vain silloin, jos olen reissussa.
On helppoa lähteä salille. Nautin siitä, se antaa energiaa.
Aloittaminen oli todella vaikeaa.
Tulee mennä sinnikkäästi vaikean jakson yli.
Tulee tehdä sama, mitä Jeesus teki puutarhassa.
On oltava sinnikäs ja rukoiltava: -
"Haluan viedä asiat loppuun."
Jeesus sanoi: "Enkö mene ristille? Eikö tämä ole tarkoitukseni?
Olen määrätietoinen ja vien loppuun, mitä aloitin."
Päätä viedä asiat loppuun.
1. Moos. 11. luku.
Puhumme eheydestä ja erinomaisuudesta.
Tällaiset ihmiset vievät asiat loppuun.
He eivät vain rukoile ylennystä, vaan tekevät töitä sen eteen.
Tiedätte Abrahamista.
Kaikki, jotka tietävät jotain Raamatusta, tuntevat Abrahamin.
Ette ehkä tunne Terahia.
Terah oli Abrahamin isä.
Mielenkiintoista, että Terah sai mahdollisuuden mennä sinne, -
minne Jumala käski Abrahamin mennä.
Terah meni vain osan matkaa ja lopetti.
Jumalan piti löytää joku toinen.
Kuinkahan monta Jumalan antamaa mahdollisuutta jätämme kesken, -
koska se on raskasta? Ja Jumalan täytyy käyttää jotain toista.
1. Moos 11:31: -
"Terah otti poikansa Abramin ja poikansa pojan Lootin, -
Haaranin pojan, ja miniänsä Saarain, poikansa Abramin vaimon, ja -
he lähtivät heidän kanssaan Kaldean Uurista mennäksensä -
Kanaanin maahan, ja he saapuivat Harraniin asti ja asuivat siellä.
Sanokaa: En jätä kesken.
Terah kuoli siellä, mihin tyytyi!
En halua tyytyä puolitiehen, puoleen väliin siitä, mitä olin -
ja missä minun kuuluu olla.
Keskinkertaisuus tarkoittaa keskimääräistä tai huonompaa.
Meitä ei ole kutsuttu olemaan keskinkertaisia tai haaleita.
Hän on kutsunut meidät olemaan erinomaisia.
Pitää nähdä vaivaa hieman tavanomaista enemmän.
Pitää hieman ylittää odotuksia, tehdä hieman enemmän kuin toiset.
On jopa muotia mennä sieltä, missä aita on matalin.
Mainokset tarjoavat kaikenlaisia mukavuuksia.
Ne auttavat meitä paljon vähemmän kuin mitä luulemme.
Valitetaan vähistäkin velvollisuuksista.
Tiskit pestään nappia painamalla.
Sitten valitetaan tiskikoneen täytöstä ja tyhjennyksestä.
Myös pyykit hoituvat nappia painamalla.
Sitten valitetaan, kun joudutaan laittamaan ne kaappiin.
Kierrätetään ne siis vielä nukanpoisto-ohjelmalla.
Meillä on liukuportaita ja hissejä.
On ilmastointi.
Ei tarvitse ponnistella, ei tarvitse tehdä paljon mitään.
Silti sukupolvemme valittaa enemmän kuin muut.
Vaativa työ ja ponnisteleminen tekee meille hyvää.
Älä luule, että helpolla pääseminen on hyvä asia.
Niin kuin tarina miehestä ja kotkan munasta.
Mies huomasi, kuinka paljon vaivaa poikanen näki kuoriutuessaan.
Mies ei ymmärtänyt kotkan elämää. Nokan tyvessä on pieni hammas.
Poikasen kehittyy, jos se pääsee nokkimaan.
Sen tulee nokkia yhä uudelleen ja uudelleen...
Lopulta se kuoriutuu. Siitä kotka oppii sitkeyden.
Sitä sitkeyttä ihailemme. Kotka oli sinnikäs.
Mies halusi helpottaa poikasen taakkaa.
Sillä seurauksella, ettei poikanen selviytynyt.
Monesti joudumme kulkemaan raskaamman tien.
Kun pohdit, miksei Jumala helpota elämääsi, luota Häneen.
Hän rakentaa sinuun uskoa, jota tarvitset myöhemmin.
Kun aloitimme palvelutyömme, -
jouduimme kuusi ensimmäistä vuotta luottamaan Herraan aivan kaikessa.
Kengistä ja alusvaatteista lähtien.
Olin jättänyt työni luottaen Jumalan siunaukseen.
En aavistanut, että Hän siunasi meitä syvemmin.
Hän opetti todella luottamaan Häneen.
Olin tottunut huolehtimaan itse itsestäni.
Jumala tiesi, että tarvitsisin enemmän, kuin mihin itse pystyin.
Hän poisti, mitä minulla oli. Piti täydellisesti luottaa Häneen.
En ymmärtänyt koettelemusta.
Jälkeenpäin ymmärrämme Jumalan tekemiset.
Järjestö vaatii paljon rahaa. Onpa hyvä, että luotin Häneen sukissa.
Jotkut ihmiset toivovat Jumalalta suuria tehtäviä.
He eivät halua olla uskollisia pienissä Jumalan tehtävissä.
Ihmettelet, mikset ole saanut ylennystä kirkossa, vaikka -
saarnaat paremmin kuin pastori.
Menestykseen tarvitaan muutakin kuin lahjasi.
Monilla on lahja päästä eteenpäin, muttei luonnetta pysyä siellä.
Jumala ei tarvitse ihmisiä, jotka nolaavat Hänet.
Meillä saattaa olla lahjoja. Odottaessamme voimme kehittyä.
Vietkö asiat loppuun?
Oletko erinomainen? Erityisesti, kun olet yksin, eikä kukaan näe?
Elätkö Jumalan kaikkinäkevien silmien edessä?
Välitätkö enemmän Hänen mielipiteistään kuin ihmisten?
Haluan sinun saavan todellista sinnikkyyttä tänään.
Voit olla kaikkea, mitä Jumala toivoo sinun olevan. Teet, mitä -
Jumala toivoo sinun tekevän ja saat kaiken, mitä Jumala haluaa antaa.
Et vain kellu läpi elämäsi muiden keskinkertaisten ihmisten kanssa.
"Vaikka olisin ainoa, joka toimii oikein, teen kaikkeni.
Jumala, jos autat minua, teen parhaani toimiakseni aina oikein."
Yritän uudelleen ja uudelleen.
Terah jäi Harraniin ja kuoli siellä. Rakastan tätä kohtaa.
Kuolemme siellä, mihin jäämme.
Monet kuolevat jo ennen kuin kuolevat fyysisesti.
He tyytyvät johonkin, mikä ei ole unelma, ei ole Jumalan kutsu.
He ovat tylsistyneitä ja ärtyneitä.
He eivät olleet sinnikkäitä saadakseen Jumalan tahdon.
Jumala yritti uudelleen.
1.Moos 12:1 "Herra sanoi Abramille: "Lähde maastasi, suvustasi ja -
isäsi kodista siihen maahan, jonka minä sinulle osoitan.
Niin minä teen sinusta suuren kansan, siunaan sinut ja -
teen sinun nimesi suureksi, ja sinä olet tuleva siunaukseksi."
Tuo on suurin lupaus, minkä Jumala voi kenellekään antaa.
Abrahamin piti jättää kaikki tuttu ja turvallinen.
Hänen piti lähteä tietämättä päämäärää.
Oli varmasti vaikeaa.
Hän totteli Herraa ja oli sinnikäs.
Jumala teki hänen kanssaan ensimmäisen liiton.
Jumala siunasi kansoja Aabrahamin kautta.
Et voi tietää, mitä Jumala voi tehdä kauttasi.
Älä vain tuijottele esiintyjiä kirkossa ja huokaile "kunpa..."
Et tarvitse taikasauvaa. Tarvitset selkärankaa.
Mitä Jumala tekee yhdelle, Hän tekee toisellekin.
Ehkä et saarnaa tai laula. Ehkä sinulla ei ole omaa bisnestä.
Sinulla voisi olla.
Mitä ikinä teetkään, voit tehdä sen hyvin ja kirkastaa Jumalaa.
Jumala ei ole kutsunut meitä keskinkertaisuuteen.
Hän on kutsunut meidät erinomaisiksi, niin kuin Hänkin on.
Raamatun sankarit olivat erinomaisia ihmisiä.
He eivät menneet sieltä, missä aita on matalin.
Tarjoan opetusta, jotta osaat tehdä oikeita päätöksiä.
Niistä saat voimaa ja voit olla sellainen, kuin Jumala toivoo.
4 CD:n opetuksen nimi on "Living with excellence and integrity".
Tämä on ensimmäisiä aiheita, mistä Jumala minua opetti.
Kuinka toimia oikein ja tulla eheäksi.
Ehkä et tiedä, mitä eheys tarkoittaa.
Yhteiskunnassa siitä ei puhuta. Minä haluan kertoa siitä.
Haluan, että tiedät, mitä Jumala haluaa sinulle antaa.
Tilaa omasi heti.
Hanki hyvää opetusta ja anna viholliselle musta silmä.
MITÄ TEET
KUN MUUT EIVÄT NÄE
"Living with excellence and integrity" on 4 CD:n opetuspakkaus.
Tilaa omasi osoitteesta www.joycemeyer.org.
Seuraavassa jaksossa:
Päätä olla keskinkertaista parempi. Et ole keskinkertainen.
Olet henkilö, jonka Jumala voi luottaa olevan erinomainen.
Uusi kirjani antaa tuoreen näkökulman siihen, -
millainen suhde meillä tulee olla itseemme.
Välillä on hyvä hemmotella itseään.
Juhli voittojasi elämässä, se auttaa pitämään tasapainon.
Uskon, että kirjani viesti on tärkeä ja hyödyllinen.
"Syö keksi, osta kengät", saatavana Joyce Meyer Ministriesiltä.
Terveellinen elämäntapa on tärkeä valinta.
Ainoa tapa on elää kurinalaisesti. Tee hyviä valintoja.
Suolaisia lastuja? Etkö ole oppinut minulta mitään?
Etkö ole kuunnellut minua?
Toivotko voivasi ottaa Joycen mukaasi minne menetkin?
Nyt voit. Lataa ohjelma ilmaiseksi iTunesista.
Vie ostoskärry paikalleen.
On etuoikeus olla täällä Afrikassa ja auttaa nälkää näkeviä.
Nämä ovat aivan ihania lapsia.
Tulee olla kiitollinen mahdollisuudesta auttaa.
Täältä ei pelkästään saa ruokaa. Kirkosta saa opetusta.
Tarjolla on terveydenhoitoa. Tänään on järjestetty silmäklinikka.
Autamme saamaan näön takaisin.
Olemme etuoikeutettuja. Ihmiset kiittävät meitä täällä, mutta -
meidän pitäisi kiittää, että saamme tulla auttamaan.
Kiitos, että autatte meitä auttamaan. Jumalan siunausta.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä ruokimme nälkäisiä, vaate- tamme köyhiä ja viemme ilosanomaa.
Kotisivuillamme voi esittää rukouspyyntöjä, -
tutustua lisämateriaaliin ja kokouskalenteriin -
ja liittyä kumppaniksi viemään Kristuksen rakkautta maailmaan.
Suomennos: Sari Kuivalainen